jkorsvik/nowiki_second_scrape_merged huggingface dataset:
Thorvald Christian Christensen

Thorvald Christian Christensen  (født 9. juli 1833, død 6. januar 1913) var en norsk jurist, stortingsrepresentant og ordfører i Arendal.
Christensen ble født i Stavanger av byfogd og stortingsmann Halvor Olaus Christensen (1800–1891) og Inger Severine Holth (1805–1878). Han var sønnesønn av Eidsvollsmannen Christian Christensen Kollerud (1767–1833).
Han reiste til Oslo for å studere i 1849. Han tok juridisk embetseksamen (Cand. Jur.) i 1856, og ble ansatt i Finansdepartementet, hvor han ble byråsjef i 1872. Han var norsk kommissær ved verdensutstillinggen i Paris 1867, og ble kammerherre ved  det norske hoffet samme år. 
I 1881 flyttet Christensen til Arendal, hvor han fikk arbeid som tollinspektør, og var bosatt som ungkar resten av sitt liv. Han engasjerte seg politisk, og var ordfører i byen fra 1886 til 1895. I 1875 takket han nei til å bli dommer ved den internasjonale domstolen i Egypt. I 1889 ble han stortingsrepresentant som 1. representant for Arendal og Grimstad for partiet Høyre. Han var sterkt kunstinteressert og tok initiativ til opprettelsen av portrettgalleriet i Arendal rådhus.


== Utmerkelser ==
Christensen ble utnevnt til ridder av St. Olavs Orden i 1867, og til kommandør av 2. klasse i 1895, ridder av Vasaordenen, kommandør 2. klasse av Zähringerløvens orden og ridder av franske Æreslegionen. 


== Se også ==
Liste over ordførere i Arendal


== Referanser ==


== Eksterne lenker ==
(no) Thorvald Christian Christensen hos Norsk senter for forskningsdata
Laryngektomi

Laryngektomi betyr fjerning av strupehodet. Dette blir gjort i alvorlige tilfeller av larynxcancer. Etter en laryngektomi puster pasienten gjennom et hull i halsen.
Alba Adriatica

Alba Adriatica er en by og kommune med rundt 12 000 innbyggere i provinsen Teramo i regionen Abruzzo i Italia. Byen er kjent som en av "de syv søstrene" på den nordre Abruzzokysten. For eksempel er byen på 7.-plass når det gjelder antall turister på besøk i regionen, de seks andre kommunene inkluderer (fra nord til sør) Martinsicuro, Tortoreto, Giulianova, Roseto degli Abruzzi, Silvi Marina og Pineto. Kommunen ble opprettet i 1956 ved å splitte området fra Tortoreto. 
Alba Adriatica blir også kalt Spiaggia d'argento («Sølvstranden») på grunn av den fine stranden som går langs byen. Stranden har fått tildelt europeisk Blå Flagg i 2003, 2004, 2007 og 2008. 
Kommunen består av følgende tre frazioni: Basciani, Casasanta og Villa Fiore.


== Referanser ==


== Eksterne lenker ==
Offisielt nettsted 
(en) Alba Adriatica – kategori av bilder, video eller lyd på Commons 
(en) Alba Adriatica – galleri av bilder, video eller lyd på Commons
Alfedena

Alfedena er en landsby og kommune i provinsen L'Aquila i regionen Abruzzo i Italia. Den er lokalisert i Abruzzo, Latium og Molise nasjonalpark, i øvre del av Sangrodalen i nærheten av den vesle fjellkjeden Monti della Meta.
Landsbyen ble grunnlagt av samnitterne, som kalte den Aufidena. Alfedena huser et forhistorisk nekropolis som ble oppdaget i 1882 (sannsynligvis bygget i perioden 7. århundre f.Kr. – 3. århundre f.Kr.). I området ligger også en befestning (Curanofestningen) som kontrollerte Sangro-området.


== Referanser ==


== Eksterne lenker ==
Offisielt nettsted 
(en) Alfedena – kategori av bilder, video eller lyd på Commons 
(en) Alfedena – galleri av bilder, video eller lyd på Commons
Zähringerløvens orden

Zähringerløvens orden (tysk: Orden vom Zähringer Löwen) var en orden tildelt i det tyske Storhertugdømmet Baden. Ordenen ble innstiftet 22. januar 1809 av storhertug Karl Ludvig Fredrik til belønning av trofast innsats, enten denne var sivil eller militær. Ordenen ble innstiftet til minne om hertugene av Zähringen, hvis slekt storhertugen tilhørte. Zähringerløvens orden ble tildelt så lenge Baden var et monarki, det vil si inntil 1918. 
 


== Inndeling ==
Zähringerløvens orden var opprinnelig inndelt i tre grader. Kommandørgraden ble i 1840 delt i to klasser, der 1. klasse var med bryststjerne og 2. klasse uten. I 1866 ble også riddergraden delt i to klasser. Etter dette besto Zähringerløvens orden av fem trinn:

Storkors
Kommandør av 1. klasse
Kommandør av 2. klasse
Ridder av 1. klasse
Ridder av 2. klasse


== Insignier ==
Ordenstegnet for Zähringerløvens orden består av et grønnemaljert kors med spenner i korsvinklene. Midtmedaljongen bærer et bilde av ruinen av Zähringer-slektens stamborg i flerfarget emalje. Baksiden bærer en løve på rød grunn. Løven ga ordenen navn. Ordenens motto, «FÜR EHRE UND WAHRHEIT»  (for ære og sannhet), var plassert i omskrift rundt midtmedaljongen. For de lavere grader var innskriften plassert på baksiden, rundt løven, mens ordensstjernen for høyere grader hadde omskriften på forsiden, rundt midtmedaljongen med tårnet. Ordensbåndet er grønt med smale striper i guloransje ved kantene.Fra 1866 kunne ordenen tildeles med sverd for militær fortjeneste. I 1815 ble det tilføyd eikeblad med bokstaven L, som et tilleggstegn. Bokstaven falt bort i 1866.


== Tildeling ==
Zähringerløvens orden ble tildelt innbyggere av Baden og også utlendinger, blant annet i diplomatisk sammenheng.


== Referanser ==


== Kilder ==
Henning Volle: Die Sammlung des Wehrgeschichtlichen Museums im Schloss Rastatt; 1 Orden und Ehrenzeichen, Freiburg im Breisgau, 1977, s. 14
«Ordre du Lion de Zähringen», Honneur & Gloire. Les trésors de la collection Spada, Paris: Musée national de la Légion d’honneur et des ordres de chevalerie, 2008, s. 246–247.
Norges Skytterforbunds hederstegn

Norges Skytterforbunds hederstegn er en utmerkelse som siden 1938 tildeles av Norges Skytterforbund. Medaljen regnes som en offisielt anerkjent norsk utmerkelse og er godkjent til bruk på norsk militær uniform.Norges Skytterforbunds hederstegn tildeles i to valører, gull og sølv. Medaljen er utformet som et pilkors i blå og hvit emalje. Midtmedaljongen er i rød emalje og har en bueskytter fra vikingtiden er det sentrale motiv. Motivet er omgitt av en eikekrans. Medaljen er opphengt i et rødt bånd med hvit midtstripe og blå kantstriper. Hederstegnet i gull har en gullstjerne på båndet.Norges Skytterforbunds hederstegn tildeles av Norges Skytterforbunds forbundsstyre som «en  belønning  for  særlig fremragende ytelser i forbundets sentrale ledd». Hederstegnet kan tildeles både nordmenn og utlendinger. Det tildeles bare ett hederstegn i gull hvert år. Foreningens Forbundsting velger en ordenskansler og varakansler, som sammen administrerer hederstegnet og fører protokoll over tildelinger. 
Kong Harald er blant mottagerne av Norges Skytterforbunds hederstegn.


== Referanser ==


== Litteratur ==
Heder og ære. Nasjonale og internasjonale dekorasjoner brukt i Norge, bilag til Forsvarets Forum, nr. 5, 2012, Oslo: Forsvarets Forum/Forsvarets Veterantjeneste, 2012
Oversikt over norske sivile og militære utmerkelser] i f-xtra, nr. 1, 2009, bilag til Forsvarets Forum, nr. 11, 2009
Utgård

Utgård er et tettsted i Hvaler kommune i Østfold. Tettstedet har 324 innbyggere per 1. januar 2022, og ligger sør på øya Vesterøy omtrent elleve kilometers kjøring vest for Rød og tre kilometer sør for Hauge.
Utgård er også et stedsnavn i bygden Hundeidvik på Sunnmøre. Også der finner vi mange med etternavn Utgård.


== Referanser ==
Cheeseburger

Cheeseburger (engelsk for  osteburger) er en  hamburger med en smeltet osteskive oppå. 
Osten er skivet og legges på rett før hamburgeren er ferdig stekt, lenge nok til at den smelter. Mange ostetyper kan brukes, som for eksempel cheddarost, sveitserost, mozzarella, eller goudaost, og i Norge brukes også Norvegia.
En middels cheeseburger består av om lag 500 kalorier og 30 gram fett.


== Varianter ==
En «Jucy Lucy» er en hamburger hvor osten er inni kjøttet, slik at osten smelter når hamburgeren blir stekt.


== Referanser ==
15. etappe av Vuelta a España 2009


== Klatre- og spurtpoeng ==


=== 1. klatring (Alto de San Jerónimo) ===
Etter 124,1 km


=== 2. klatring (Alto de San Jerónimo) ===
Etter 156 km


=== 1. spurt (Córdoba) ===
Etter 103,5 km


=== 2. spurt (Córdoba) ===
Etter 136,1 km


=== Målgang (Córdoba) ===
Etter 170,8 km


== Manglende ryttere ==
119  Svein Tuft (GRM) brøt.


== Referanser ==


== Eksterne lenker ==
(en) Etappeside  på lavuelta.com
(es) Etappeside  på lavuelta.com
(fr) Etappeside  på lavuelta.com
Stud.psychol.

Stud.psychol. er forkortelse for studiosus psychologiae en uoffisiell tittel som kan brukes av psykologstudenter ved de norske profesjonsutdanningene i psykologi i Norge. Ettersom tittelen ikke har noen offisiell stilling er den ikke beskyttet. Tittelen ble tatt i bruk etter 1948 etter modell av de tradisjonelle betegnelsene stud.theol, stud.jur. og stud.med. som er brukt fra gammelt av.


== Profesjonsstudiet i psykologi ==
Denne utdanningen kalles også cand.psychol.-studiet og finnes kun ved Universitetet i Oslo, Universitetet i Bergen, Universitetet i Tromsø og Norges teknisk-naturvitenskapelige universitet (NTNU). Profesjonsstudiet er det eneste studiet som fører frem til graden cand.psychol. og gir utgangspunkt for autorisasjon som psykolog i Norge. Stud.psychol. er underlagt helsepersonelloven på bakgrunn av pasientkontakt/-behandling og håndtering av sensitiv informasjon i forbindelse med klinisk praksis.


== Psykologistudenter ==
Studenter som studerer psykologi på årsenhet-, bachelor- eller masternivå bruker ikke tittelen stud.psychol., men omtales normalt bare som psykologistudenter, i motsetning til betegnelsen psykologstudenter. Doktorgradsstipendiater i psykologi kalles ikke stud.psychol. Disse jobber mot en doktorgrad i psykologi og har enten allerede fullført cand.psychol.-studiet, og er ferdig utdannede psykologer, eller har fullført en mastergrad.


== Referanser ==
16. etappe av Vuelta a España 2009


== Klatre- og spurtpoeng ==


=== 1. klatring (Alto de Los Villares) ===
Etter 6,8 km


=== 2. klatring (Puerto de La Chimorra) ===
Etter 46,8 km


=== 1. spurt (Pozoblanco) ===
Etter 71 km


=== 2. spurt (Almodóvar del Campo) ===
Etter 160,3 km


=== Målgang (Córdoba) ===
Etter 170,8 km


== Referanser ==


== Eksterne lenker ==
(en) Etappeside  på lavuelta.com
(es) Etappeside  på lavuelta.com
(fr) Etappeside  på lavuelta.com
Parlamentsvalget i Tsjekkia 2010

Parlamentsvalget i Tsjekkia 2010 var et parlamentsvalg i Tsjekkia som ble avholdt 28.-29. mai 2010. Alle de 200 setene i Deputertkammeret (Poslanecká sněmovna) var på valg.


== Bakgrunn ==
Etter at Mirek Topolánek tiltrådte statsministerembetet 16. august 2006 hadde opposisjonen, bestående av Česká strana sociálně demokratická (sosialdemokratene) og Komunistická strana Čech a Moravy (kommunistene), forsøkt å felle Topoláneks regjering gjennom en rekke mistillitsvotum i det tsjekkiske deputertkammeret (Poslanecká sněmovna). Mellom 16. august 2006 og 2009 stilte opposisjonen fire mislykkede mistillitsvotumer mot Topolánek-regjeringen.
Den 24. mars 2009 stemte det tsjekkiske deputertkammeret for femte gang om et mistillitsforslag mot Topoláneks regjering. Forslaget lyktes å få et flertall og ble vedtatt med 101 stemmer mot 96 ettersom at fire medlemmer av Topoláneks koalisjonsregjering (inkludet to av hans eget parti Občanská demokratická strana) valgte å stemme med opposisjonen.Etter at han tapte mistillitsvotumet sa Topolánek at han ville trekke seg som statsminister i samsvar med grunnloven, hvoretter han fortsatte: «Vi mener at presidenten bør også følge skikk og utnevne meg til å danne en ny regjering».
Mistillitsforslaget førte til en konstitusjonell krise i Tsjekkia. Den 28. mars 2009 ble lederen for ČSSD, Jiří Paroubek, og lederen for ODS, Mirek Topolánek, enige om å avholde nyvalg den 9.-10. oktober 2009 og at en interimregjering bestående av eksperter (halvdelen nominert av ČSSD og den andre halvdelen nominert av den avtroppende regjeringen bestående av ODS, KDU–ČSL og De grønne) ledet av Jan Fischer.
en 10. september dømte konstitusjonsdomstolen valgdatoen ugyldig, og dagen etter ble en lov med formålet om en konstitusjonell endring og en lov om forkortelse av valgfrister vedtatt. President Václav Klaus undertegnet loven den 12. september, og parlamentet planla å oppløse seg 15. september. Men i et overraskende trekk kunngjorde ČSSD den 15. september at partiet ikke vil stemme i favør av oppløsning av parlamentet, ettersom at den nye loven trolig ville bli utfordret, og dette igjen ville så tvil om lovligheten av valget, og at de nå var i favør av å avholde valget i midten av 2010.


== Meningsmålinger og skolevalg ==


=== Meningsmålinger ===


=== Skolevalg ===


=== Statsministerkandidat ===


== Valgresultatet ==


=== Region for region ===


== Etter valget ==


=== Regjeringsforhandlinger ===


== Referanser ==


== Eksterne lenker ==
Volby do Poslanecké sněmovny Parlamentu ČR Arkivert 3. oktober 2009 hos Wayback Machine. – Informasjon til velgerne i ČR og i utlandet, betingelsene for kandidatur og planlegning av oppgaver og tidsfrister for valg til deputertkammeret i Tsjekkia: Tsjekkias Innenriksdepartement
Tekst – Konstitusjonel klage av vararepresentant Miloš Melčák
Senatets endelige bekreftelse angående nyvalg – E15, 28.5. 2009
Emma Hjorth

Emma Alethe Andreasdatter Hjorth (født Lippestad, 21. mai 1858 på Leppestad gård i Hobøl, død  2. juli 1921) var en norsk pedagog og pleiehjemsstifter.


== Skolen på Torshov ==
Emma Lippestad tok lærerinneeksamen i 1879. Samme år ble hun lærer ved Thorshaug Institut for Aandssvage Piger (senere omdøpt til Torshov offentlige skole for psykisk utviklingshemmede) i Oslo, som var blitt startet i 1878 av hennes bror Johan Anton Lippestad. Ved instituttet på Thorshaug gård arbeidet seks av de syv søsknene i Lippestad-familien. Blant personalet var også tre søstre med etternavnet Hjorth; deres bror Ingvar Hjorth ble Emma Lippestads ektemann i 1890.


== Emma Hjorths Hjem ==
Emma Hjorth etablerte i 1898 Norges første store institusjon for psykisk utviklingshemmede; Fru Hjorths Pleie- og Arbeidshjem. Institusjonen lå først i Asker og ble senere flyttet til gården Tokerud i Vestre Bærum. Senere het den Emma Hjorths Hjem og ble en del av Bærum sykehus. Institusjonen ble nedlagt i 1996 og et museum ble etablert i 1998.


== Familie ==
Emma Hjorth hadde seks søsken, deriblant skolemennene Johan Anton Lippestad og Carl Thorvald Lippestad. I 1890 giftet hun seg med arkitekt Ingvar Hjorth.


== Referanser ==


== Eksterne lenker ==
Digitalkopi av Halvor Fjermeros: Om hundre år er allting glemt? Emma Hjorths Hjems historie 1898-1998. (Bærum kommune, Emma Hjorths museum)
17. etappe av Vuelta a España 2009


== Spurtpoeng ==


=== 1. spurt (La Pueblanueva) ===
Etter 163,4 km


=== 2. spurt (San Bartolomé) ===
Etter 173,3 km


=== Målgang (Córdoba) ===
Etter 193,6 km


== Manglende ryttere ==
013  Aleksandr Jefimkin (ALM) brøt.
121  Damiano Cunego (LAM) startet ikke.
122  Alessandro Ballan (LAM) startet ikke.
148  Wouter Weylandt (QST) startet ikke.
198  Stuart O'Grady (SAX) startet ikke.


== Referanser ==


== Eksterne lenker ==
(en) Etappeside  på lavuelta.com
(es) Etappeside  på lavuelta.com
(fr) Etappeside  på lavuelta.com
Vitesse

Stichting Betaald Voetbal Vitesse (også kalt Vitesse, Vitesse Arnhem eller SBV Vitesse) er en nederlandsk fotballklubb fra Arnhem i provinsen Gelderland. Klubben spiller for øyeblikket i Eredivisie, som er landets høyeste divisjon. Vitesse ble grunnlagt den 14. mai 1892, og spiller sine hjemmekamper på Gelredome med plass til 25 000 tilskuere. 
Vitesse er kjent for talentutvikling i Nederland og har utviklet blant andre Raimond van der Gouw, Philip Cocu, Roy Makaay, Sander Westerveld, Pierre van Hooijdonk, Mahamadou Diarra, Nemanja Matić, Marco van Ginkel, Davy Pröpper, Wilfried Bony, Mason Mount og Martin Ødegaard.


== Spillerstall ==
Oppdatert 5. november 2022.


=== Utlånte spillere ===


== Kjente spillere ==
Se også Kategori:Fotballspillere for Vitesse Arnhem.


== Referanser ==


== Eksterne lenker ==
(en) Offisielt nettsted 
(en) SBV Vitesse – kategori av bilder, video eller lyd på Commons
Ofelia Østrem Ossum

Ofelia Østrem Ossum (født 16. august 1990) er en norsk cellist, vokalist og pianist fra Jar, utenfor Oslo. Til tross for klassisk skolering i oppveksten, er Ossum mest kjent som medlem i de norske indiebandene Einar Stray Orchestra og Team Me. I tillegg har hun spilt med artister som Moddi, Kråkesølv, Kollwitz, My Little Pony og Therese Aune. 
Våren 2009 fikk hun utdelt Budstikkas kulturstipend på 30 000 kroner for sitt musikalske talent og innsats. 12. juni 2004 deltok hun sammen med Ida Margrete Rinde Sunde i Melodi Grand Prix jr. under navnet Luna. Sammen fremførte de låta Min egen vei.


== Diskografi ==
2008 — Einar Stray – Favors & fields EP
2008 — My Little Pony – Think Too Much
2009 — Kråkesølv – Trådnøsting
2010 — Moddi – Floriography
2010 — Moddi – Rubbles EP
2011 — My Little Pony – Making Marks
2011 — Team Me – Team Me EP
2011 — Einar Stray Orchestra – Chiaroscuro
2012 — Team Me – To The Treetops
2012 — Einar Stray Orchestra – For The Country EP
2014 — Einar Stray Orchestra – Politricks
2015 — Sunturns – Christmas II
2017 — Einar Stray Orchestra – Dear Bigotry


== Referanser ==


== Eksterne lenker ==
Einar Stray på myspace
My Little Pony på myspace
Moddi på myspace
Krakesølv på myspace
Emma Hjorths Hjem

Emma Hjorths Hjem var fra 1898 til 1996 sentralinstitusjon for psykisk utviklingshemmede i Akershus.
Fru Hjorths Pleie- og Arbeidshjem for Dannelsesudygtige Aandssvage blei åpna på Sjøvolden i Vollen i Asker 12. november 1898 av Emma Hjorth, som ønsket å gi et skoletilbud til barn som ikke kunne følge med i vanlig skole. I 1903 ble skolevirksomheten flyttet til Tokerud gård i Bærum, og utvidet med behandling og opphold også for voksne. Staten overtok driften i 1915. Hjemmet blei utvida med plasser for urolige pasienter i 1933 og barn fra norske lebensborn-hjem etter 2. verdenskrig. 
Ole B. Munch var overlege på Emma Hjorths Hjem i perioden 1946–1975. I 1949 ble Sentralregisteret for åndssvakhet opprettet ved Emma Hjorths Hjem, og registeret ble underlagt overlege Munchs ledelse. Registeret ble makulert i 1980-årene. Munch forsøkte iherdig å få økt de statlige bevilgningene til institusjonen. Da det gjennomgående ikke lyktes, fremsatte han en klage til Stortingets sosialkomité over manglende bevilgninger på 1966-budsjettet. For dette mottok han en skriftlig irettesettelse fra Sosialdepartementet.Rundt 1990 fikk hjemmet mye oppmerksomhet på grunn av «Sol-saken», som dreide seg om påstander om mishandling av en av pasientene, samt uenigheter knytta til behandlingsmetoder.Emma Hjorths hjem blei nedlagt i 1996 som følge av HVPU-reformen.Vernepleierutdannelsen i Norge har utspring i internopplæring ved Emma Hjorth fra 1949, og ble videreført som Oslo og Akershus vernepleierhøgskole fra 1990.


== Fotnoter ==


== Litteratur ==
Halvor Fjermeros: Om hundre år er allting glemt? Emma Hjorts Hjems historie 1898-1998. Bærum kommune, Emma Hjorts museum.


== Eksterne lenker ==
Emma Hjorts Hjem sin Hjemmeside Arkivert 14. mars 2012 hos Wayback Machine.
Willem II Tilburg

Willem II Tilburg er en nederlandsk fotballklubb fra byen Tilburg i provinsen Noord-Brabant. Klubben ble grunnlagt under navnet Tilburgia den 12. august 1896, men ble den 12. januar 1898 oppkalt etter den kong Vilhelm II av Nederland Klubben spiller sine hjemmekamper på Willem II Stadion.
Willem II har tre ganger vunnet det nederlandske mesterskapet, i 1916, 1952 og 1955, samt vunnet KNVB Cup to ganger, i henholdsvis 1944 og i 1963.


== Meritter ==
Eredivisie (3): 1916, 1952 og 1955
KNVB Cup (2): 1944 og 1963


== Kjente spillere med tilknytning til klubben ==


== Referanser ==


== Eksterne lenker ==
(nl) Offisielt nettsted 
(en) Willem II Tilburg – kategori av bilder, video eller lyd på Commons 
Klubbens offisielle nettsider
Norges Forsvarsforenings hederstegn

Norges Forsvarsforenings hederstegn er en utmerkelse som tildeles av Norges Forsvarsforening. Medaljen regnes som en offisielt anerkjent norsk utmerkelse og er godkjent til bruk på norsk militær uniform.Norges Forsvarsforenings hederstegn består av et kors i sølv, som i midten bærer foreningens emblem. Emblemet viser en mann med gevær foran en kvinne og et barn.Korset bæres i et grønt bånd med to smale sølvstriper i midten. Båndet er utstyrt med en spenne med innskriften «HEDERSTEGNET». Hederstegnet tildeles av foreningens presidentskap til den som «har vist foreningen særlig interesse, eller som har ydet fremragende arbeide til fremme av dens formål.»


== Referanser ==


== Eksterne lenker ==
NFFs medaljer og statutter.
Algeta

Algeta OSE: ALGETA var en norsk farmasibedrift, etablert i 1997 av Roy H. Larsen og Øyvind S. Bruland og var notert på Oslo børs, firmaet hadde om lag 100 ansatte på det meste og er spesielt kjent for utviklingen av kreftbehandlingsmedikamentet Alpharadin/Xofigo. Algeta ble opprinnelig finansiert med risikovillig venturekapital fra blant andre HealthCap. Selskapet ble kjøpt opp av Bayer AG i 2014 og eksisterer ikke lenger som et selvstendig selskap. 
Algeta står for "Vi får det til" som i mulighet. Et element som alene eller sammen med andre elementer har i seg et potensial for å gi positive konsekvenser for noe som er av verdi for oss mennesker. Slike elementer kan være handlinger, aktiviteter, komponenter, systemer eller hendelser. Et eksempel er en forespørsel om å ta i mot en ny stilling. 


== Eksterne lenker ==
Firmaets offisielle nettsted (engelsk) Arkivert 20. august 2008 hos Wayback Machine.
Artikkel på nettstedet E24 om Algeta
Valgeir Sigurðsson

Valgeir Sigurðsson (født 1971) er en islandsk musikkprodusent, komponist, og musiker. Sigurðsson eier Greenhouse Studio i Reykjavík, og har jobbet med artister som Björk, Múm, Bonnie 'Prince' Billy, Kate Nash, CocoRosie, Maps, samt nordmennene Bertine Zetlitz, Ane Brun og Moddi. 


== Diskografi ==


=== Solo ===


== Referanser ==


== Eksterne lenker ==
Offisielt nettsted 
(en) Valgeir Sigurðsson – kategori av bilder, video eller lyd på Commons 
(en) Valgeir Sigurðsson på Internet Movie Database 
(en) Valgeir Sigurðsson hos The Movie Database 
(en) Valgeir Sigurðsson på Discogs 
(en) Valgeir Sigurðsson på MusicBrainz 
(en) Valgeir Sigurðsson på Spotify 
(en) Valgeir Sigurðsson på Songkick 
(en) Valgeir Sigurðsson på AllMusic 
Valgeir Sigurðsson på Twitter 
Valgeir Sigurðsson på Facebook 
Valgeir Sigurðsson på Myspace
Johannes Sundvor

Johannes Sundvor (født 27. april 1871 i Strandvik i Hordaland, død 28. juli 1941) var en norsk tambur og folkemusikksamler. Sundvor samlet og noterte trommeslåtter på begynnelsen av 1900-tallet, etter de gjenlevende tamburene på Vestlandet. Han holdt også foredrag om trommeslåttradisjonen og gjorde opptak for NRK i 1937.
Han var hornblåser og tambur ved Bergens Bataljon frå 1892, tok musikkskolen 1894-97 reiste te til sjøs ei tid, ble ansatt i Bergenspolitiet i 1901, var overkonstabel til 1918, politibetjent og politivaktmester på Nøstet til aldersgrensa 1931.
Mange av bøkene hans,utkast til historien for Sunnhordland og mer, kom bort under Bergensbrannen i 1916.


== Familieliv ==
Johannes Sundvor ble født 27. april 1871. Hans far het Sigvard Johannes Sundvor f 1851-1914 og var en Lærer, som sluttet i 1904. Hans mor het Martha Knutsdatter (f berge) f 25/7 1838-?.
Johannes giftet seg 28. april 1901 sammen med Anna karina Sundvor 1878-1956 (født lepsøy). Sammen fikk de syv barn: Eirik Johannes f. 1902, Olav Sigvard f. 1905, Johannes f. 1907, Gudrun Mathilda f. 1909, Jens og Metta f. 1913, Anna Martha Sundvor f. 1922.


== Utmerkelser ==
Johannes Sundvor fikk juli 1931 kongensfortjenestemedalje i sølv for langt og påskjønnelseverdig arbeid som politimann, ættegransker og samler.